Knut Hamsun - Wikipedia, a enciclopedia libre
4 de agosto de 1859
Vågå e Lom
19 de febreiro de 1952
escritor, guionista, poeta, novelista, dramaturgo, dramaturgia e crítico
Arild Hamsun, Ellinor Hamsun e Tore Hamsun
Hamsun, en 1890.
Knut Hamsun, nado como Knut Pedersen en Lom o 4 de agosto de 1859 e finado en Grimstad o 19 de febreiro de 1952, foi un escritor noruegués. Recibiu o premio Nobel de Literatura en 1920. Acadou sona especialmente pola súa novela Sult ("Fame"). Xunto con August Strindberg, Henrik Ibsen e Sigrid Undset deu sona á literatura escandinava a comezos do século XX. Porén, a súa popularidade decaeu tras o seu apoio á figura de Adolf Hitler.
Naceu no medio rural, no sur de Noruega. Con tres anos a súa familia mudouse a Hamarøy, preto do Círculo Polar Ártico, mais a familia non chegou a integrarse.[1]. Exerceu diversos oficios durante a súa vida, errante e aventureira. En 1882 trasladouse aos Estados Unidos de América, onde permaneceu en dúas etapas até 1888.[2][3] Froito da súa experiencia como emigrante en 1889 publicou Fra det moderne Amerikas Aandsliv ("A vida espiritual da América moderna"), cunha crítica irónica e amarga da vida nese país, se ben máis adiante renegaría deste texto, considerándoo moi pobre e infantil.[4]
En 1888 escribiu a novela que lle daría sona, Sult ("Fame"), narración con trazos autobiográficos que trata a historia de fame, pobreza e camiño á loucura dun xornalista acosado polos importantes desaxustes físicos e psicolóxicos. A obra comezou a publicarse en 1888 de forma anónima na publicación periódica Ny Jord.[5] En varios aspectos, esta novela presaxia os escritos de Franz Kafka e outros novelistas do século XX, que exploraron a loucura da condición humana contemporánea.
De novo tivo inclinacións anarquistas, mais cun matiz antiigualitario e racialista. En Fra det moderne Amerikas Aandsliv (1889) expresou o seu rexeitamento cara á mestizaxe: «Os negros son e seguirán sendo negros, unha incipiente forma humana dos trópicos, órganos rudimentarios no corpo da sociedade branca. En vez de fundar unha elite intelectual, Estados Unidos estableceu un criadeiro de mulatos».[6] Despois da segunda guerra Bóer, adoptou puntos de vista cada vez máis conservadores. Chegou a ser coñecido como un destacado defensor de Alemaña e a cultura alemá, así como un opoñente ao imperialismo británico e a Unión Soviética.
Retratado por Hans Heyerdahl (1903).
A súa admiración pola vida bucólica e o seu rexeitamento pola gran cidade levárono a pasar grandes etapas da súa vida nunha cómoda cabana do bosque, onde apenas deixaba entrar á súa muller cando estaba a escribir.
↑ Knaplund 1965, pp. 168-169.
↑ Knaplund 1965, p. 170.
↑ Larsen 1922, pp. 28-29.
↑ Næss, Harald (1967). "Knut Hamsun and America". Scandinavian Studies 39 (4): 305–328. doi:10.2307/40916881.
↑ McFarlane, J. W. (1956). "The Whisper of the Blood: A Study of Knut Hamsun's Early Novels". PMLA 71 (4): 563–594. doi:10.2307/460632.
↑ Sjølyst-Jackson, Peter (2010). Troubling legacies: migration, modernism and fascism in the case of Knut Hamsun. Continuum International Publishing Group. p. 16.
Commons ten máis contidos multimedia sobre: Knut Hamsun
Knaplund, Paul (1965). "Knut Hamsun: Triumph and Tragedy". Modern Age (en inglés): 165–174. ISSN 0026-7457.
Larsen, Hanna Astrup (1922). Knut Hamsun (en inglés). Nova York: Alfred A. Knopf.
Biografía de Hamsun (en inglés)
Allmovie: p310159
AlloCiné: 90572
BAV: ADV10104797
BNF: 11906822t
BRE: 2343493
Danskefilm: 18285
Discogs: 771296
GEC: 0032099
Gutenberg: 2376
IBDB: 7104
IMDb: nm0359105
LibriVox: 1288
Munzinger: 00000000055
NNDB: 000113420
OL: OL41785A
openMLOL: 23079
PTBNP: 40512
WikiTree: Hamsun-2
Traído desde "https://gl.wikipedia.org/w/index.php?title=Knut_Hamsun&oldid=5098449"
Nados no condado de Oppland
A última edición desta páxina foi o 25 de marzo de 2019 ás 16:36.